Diana Gansky

Diana Gansky, fødd Diana Sachse, () er ein tysk tidlegare friidrettsutøvar frå Bergen auf Rügen i Mecklenburg-Vorpommern som representerte Aust-Tyskland. Ho vart europameister i diskoskasting i 1986, og fekk sølvmedaljar i øvingar under VM 1987 og OL 1988.

Aktiv
Diana Sachse vann diskosøvinga ved junior-EM 1981. Dei neste åra stod ho skuggen av dei sterke austtyske diskoskastarane, men ved EM i friidrett 1986 i Stuttgart slengde ho diskosen 71,36 m i siste omgang og vann ein klar siger framom Tsvetanka Khristova frå Bulgaria.

Sommaren 1987 sette Diana Gansky austtysk rekord med 74,08 m i Karl-Marx-Stadt, hennar livs lengste kast. Under friidretts-VM i Roma seinare i 1987-sesongen vart ho sølvmedaljar i øvinga med 70,12 m, halvannan meter bak landskvinna Martina Hellmann. Også under sommarleikane 1988 i Seoul stod Diana Gansky på sølvplassen etter diskostevlinga var over, også då med Martina Hellmann øvst på sigerspallen; 71,88 meter mot 72,30 m.

Kjelder
Denne artikkelen bygger på «Diana Gansky» frå ,  den 28. august 2016.  


Kategori:Tyske diskoskastarar
Kategori:Olympiske sølvmedaljevinnarar for Aust-Tyskland
Kategori:Medaljevinnarar under sommar-OL 1988
Kategori:Austtyske deltakarar under sommar-OL 1988
Kategori:Friidrettsutøvarar under sommar-OL 1988